**Referat møde i Takstgruppen**

Mødedato: 10. februar 2022

Mødetid: Kl. 13.00 – 15.00

Mødested: Teams

Mødeleder: Bjarne Hansen

Referent: Karen H. Toft

|  |  |
| --- | --- |
| **Deltagere** |  |
| Nikoline Jensen | Favrskov kommune |
| Janni Abildtrup | Ikast-Brande Kommune |
| Steen Holk Bank | Herning Kommune |
| Mads Marcussen | Holstebro Kommune |
| Tine Christel Broge | Horsens Kommune |
| Susanne Smed | Norddjurs Kommune |
| Kirsten B. Jakobsen | Norddjurs Kommune |
| Christian Brændgaard | Lemvig Kommune |
| Mette Holst Langberg | Randers Kommune |
| Hans Bo Kristensen | Region Midt |
| Pia Skovgaard | Ringkøbing Skjern Kommune |
| Sascha Regitze Mørch Lund | Silkeborg Kommune |
| Leif Haarbo Nielsen | Skanderborg Kommune |
| Maiken E. Frederiksen | Skive Kommune |
| Maria Elisabeth Christiansen | Struer Kommune |
| Alberte Lund Madsen | Syddjurs Kommune |
| Torben Kühl | Syddjurs Kommune |
| Baheerathan Arumugasamy | Viborg Kommune |
| Jakob Rasmussen | Aarhus Kommune |

**Afbud**

|  |  |
| --- | --- |
| Janne Folden Bang | Aarhus Kommune |
|  |  |
|  |  |
|  |  |

|  |  |
| --- | --- |
|  |  |

1. **Godkendelse af referat fra sidst**

Det indstilles

* at takstgruppen godkender referat fra sidst.



Referat: Godkendt

1. **Hensættelser af over-/ underskud på mindre en 5 % ved Bjarne Hansen**

Sekretariatet ønsker en drøftelse i takstgruppen omkring håndtering af hensættelser. Hensættelser udspringer fra over- / underskud på tilbuddene.

Finansieringsbekendtgørelsen bestemmer at den del af et tilbuds overskud, som er mindre end 5 % skal håndteres ved enten at indregnes overskuddet i taksten i efterfølgende år eller hensættes til senere brug.

Ligeledes bestemmes at den del af et tilbuds underskud, som er mindre end 5 % kan ikke indregnes i taksten. Underskuddet skal dækkes ved effektiviseringer eller dækkes af de overskud som er hensat fra tidligere års overskud.

Det er sekretariatets erfaring, at driftsherrerne håndterer disse hensættelser forskelligt og at der generelt er usikkerhed om hvordan hensættelser skal registreres i takstfilen.

Det indstilles,

* + At takstgruppen debatterer hensættelser med henblik på om muligt at få en forventningsafstemning af takstgruppens holdning til hensættelser
  + herunder om takstgruppen fortsat mener at det er op til den enkelte driftsherre at opgøre / korrigere hensættelser
  + at takstgruppen drøfter om det grundet usikkerhed omkring hensættelser er nødvendigt, at takstgruppen udarbejder et sæt principper / fælles spilleregler ift. hensættelser.

Referat:

Der udspandt sig en debat i takstgruppen om hvordan driftsherrerne håndterer hensættelser. Debatten viser, at der er forskellige måder at forstå hensættelser på og forskellige måder at hensættelser viser sig i det kommunale budget.

Måske arbejde henimod et fælles forståelsespapir så der blandt takstgruppen er konsensus på hvordan de håndteres. Sekretariatet overvejer hvordan man kan komme videre med hensættelser hen imod en større fælles forståelse af hvordan hensættelser bliver håndteret i praksis.

Arbejdsgruppe til redigering af styringsaftalen vil gennemgå afsnittet med hensættelser. Derudover nedsættes en arbejdsgruppe der ser nærmere på hensættelsesproblematikken og mhp. at udarbejde et fælles forståelsespapir.

1. **Status på sundhedslovsydelser ved Bjarne Hansen**

DASSOS gav på deres møde i november 2021 takstgruppen til opgave at udarbejde et forståelsespapir om, hvilken betydning ændringen af gældende regler om takstfinansiering i serviceloven får for den nuværende takstberegning, som er beskrevet i styringsaftalen.

Repræsentanter fra takstgruppen har udarbejdet et notat om regelændringerne og dens betydning for kommunerne. Notatet præsenteres for DASSOS den 9. februar.

På takstgruppens møde gives en status fra DASSOS møde og sidste nyt ift. om takstgruppen har yderligere opgaver i forhold til håndtering af ændringerne.

Det indstilles,

* At takstgruppen kommer med deres bemærkninger til notatet, eventuelt om indholdet får større betydning ift. lokale forhold for den enkelte driftsherre.



Referat:

Bjarne Hansen gav et kort referat af DASSOS mødet, hvor emnet ”sundhedslovsydelser” var på dagsordenen. DASSOS godkendte forståelsespapiret vedlagt dagsordenen, tog dermed til efterretning at det er takstgruppens opfattelse, at lovændringen, der åbner op for indregning af visse

sundhedsfaglige indsatser i tilbud efter serviceloven, er at betragte som en lovliggørelse af nuværende praksis. Ændringen bør derfor ikke isoleret set medføre takststigninger.

Lovforslaget vedr. mellemkommunal refusion for sundhedslovsydelser blev også drøftet i DASSOS. DASSO godkendte at takstgruppen udarbejder forslag til en fælles timepris som udgangspunkt for fastsættelse af mellemkommunal refusion samt undersøger muligheden for at

fastsætte en nedre bagatelgrænse for mellemkommunal refusion. Arbejdsgruppen udarbejder forslag til fælles timepris samt forslag til bagatelgrænse, som foreligges DASSOS igen inkl. en vurdering af eventuelle juridiske implikationer samt evt. forslag til hvad der er tilstrækkelig dokumentation for mellemkommunal refusion.

1. **Status på regnskabsfunktion i ny takstfil samt plan for indberetning**

Arbejdsgruppen der arbejder med modernisering af takstfilen, har testet regnskabsfunktionen med henblik på at få funktionen gjort klar til at kunne benyttes af driftsherrerne. Den gennemførte test har vist at der er behov for visse justeringer. Disse justeringer forventes udført i den kommende tid.

Regnskabsfunktionen gennemgås den 10. marts og regnskabsfiler til indberetning af regnskab 2021 sendes ud inden denne dag.

Fristen for indberetning af regnskab for 2021 er den 1. maj 2022.

Det indstilles,

* at takstgruppen tager orienteringen til efterretning.

Referat:

Taget til efterretning.

1. **Orientering om ny finansieringsbekendtgørelse**

På takstgruppens møde i november 2021 var det forventningen, efter udmelding fra KL, at der kunne foreligge et færdigt udkast til en ny Finansieringsbekendtgørelse primo/medio februar 2022.

Tidsplanen for en ny finansieringsbekendtgørelse er dog blevet yderligere forsinket på baggrund af henvendelser fra Danske Regioner og private leverandører, som ønsker at udskyde implementeringen. Social- og Ældreministeriet er i dialog med parterne, men det er uvist hvornår man kan være klar til at sende et udkast til en ny finansieringsbekendtgørelse i høring. Den nye takstbekendtgørelse skulle oprindeligt være trådt i kraft den 1.7.2022 og den opståede forsinkelse vurderes dermed også at få indvirkning på ikrafttrædelsestidspunktet.

Sekretariatet følger op på den igangværende proces.

Det indstilles,

* at takstgruppen tager orienteringen til efterretning,

Referat:

Taget til efterretning.

1. **Status på redigering af styringsaftalen**

På takstgruppens møde i november 2021 aftaltes en proces for redigering af styringsaftalen for perioden 2023-24. Arbejdsgruppen er nedsat med deltagelse af Randers, Skive og Struer kommuner.

På mødet vil arbejdsgruppen have mulighed for at få afklaret eventuelle spørgsmål.

Processen er i gang og udkast til styringsaftale forventes udsendt omkring den 2. maj 2022, hvorefter takstgruppen på møde den 12. maj gennemgår styringsaftalen. Tidsplanen kan ses herunder.

|  |  |  |  |
| --- | --- | --- | --- |
| Aktivitet | Ansvar | Udfører | Tid |
| Proces aftales | Sekretariatet | Takstgruppen | 9. november 2021 |
| Redigering af styringsaftalen | Sekretariat | Medlemmer af takstgruppen | Start 3. januar – 29. april 2022 |
| Færdigt udkast til ny finansieringsbekendtgørelse forventes at foreligge. | Social- og ældreministeriet |  | **Udskudt på ubestemt tid** |
| Redigeret styringsaftale udsendes til hele takstgruppen | Sekretariatet | Sekretariatet | Den 2. maj 2022 |
| Gennemgang af redigeret styringsaftale | Sekretariatet | Takstgruppen | Den 12. maj på møde i takstgruppen. |
| Styringsaftalen forelægges DASSOS til godkendelse | Sekretariatet | Sekretariatet | September 2022 |
| Godkendelse af Rammeaftale 2023-24 | Sekretariatet | Sekretariatet/  Byråd | Deadline er den 1. december 2022 |

Det indstilles,

* At takstgruppen bidrager til at afklare eventuelle spørgsmål fra arbejdsgruppen.

Referat:

Arbejdsgruppen er i gang og orienterede om de emner som der er fokus på ud over de generelle ændringer som følge af lov/ bekendtgørelsen.

Sekretariatet sender relevante link fra hjemmesiden til arbejdsgruppen. Der er tale om link som skal bruges i styringsaftalen.

1. **Vedrørende undervisning i regnskab og erfaringsudveksling – hvilke emner ønskes drøftes under erfaringsudveksling.**

Sekretariatet afholder undervisning i indberetning af regnskab og erfaringsudveksling den 10. marts i tidsrummet kl. 12.00 til 16.00. Sekretariatet ønsker derfor takstgruppens bidrag til hvilke emner der ønskes debatteres.

Det indstilles,

* At Takstgruppen kommer med forslag til hvilke emner, der kan debatteres under erfaringsudvekslingen

1. **Eventuelt**
   * Standardkontrakt version 1.1. [se hjemmesiden](https://sekretariatmidtjylland.viborg.dk/social/standardkontrakter/)

Referat:

Standardkontrakten på voksenområdet er kommet i en ny version og på mødet blev sekretariatet gjort opmærksom på at der er sket en ændring i proceduren vedrørende udlevering af boligdokumentet ved § 108 tilbud. Denne ændring i proceduren fandt bl.a. regionen ikke at kunne støtte, da den ikke giver mening for de regionale tilbud. Det blev aftalt, at sekretariatet retter henvendelse til KL og gør opmærksom på at det vurderes problematisk at ændre en arbejdsprocedure uden varsel og uden at høre kommunerne og regionerne om det.

1. **Næste møde i takstgruppen er den 12. maj 2022 og afholdes som et fysisk møde.**